બેલેન્સ્ડ એડ્વાન્ટેજ ફંડ કેટેગરીમાં ઇક્વિટી અને ફિક્સ્ડ ઇન્કમ (બોન્ડ્સ) વચ્ચે ડાયનેમિક એલોકેશનનો લાભ મળે છે. બજારનું વેલ્યુએશન મોંઘું જણાય ત્યારે આવાં ફંડ્સ બોન્ડ્સમાં વધુ નાણાં રોકે છે. એવી રીતે વેલ્યુએશન સસ્તું હોય ત્યારે તે ઇક્વિટીમાં વધુ રોકાણ કરે છે. બેલેન્સ્ડ એડ્વાન્ટેજ ફંડમાં ઇક્વિટીનો હિસ્સો સામાન્ય રીતે 30 ટકા અને 80 ટકાની રેન્જમાં બદલાતો રહે છે. કેટલાંક ફંડ્સ આ મર્યાદાથી પણ વધુ કે ઓછું રોકાણ કરે છે.